dh-unibe/image-text_koenigsfelden-charters-post-1500 huggingface dataset:
Allen den, die disen brief ansehend odˀ hoͤrend lesen, ✳ tuͦn kùnd ✳ un̄ vergich ich, Johans von
Ostra, ein edel kneht, das ich han geben ze koͧffen Johansen Tufelbeis das guͦt ze Schinznach, da er uffe gesessen ist, fùr lidig eigen ✳ umb drissig un̄ sechs phunt un̄ fùnf schilling guͦtˀ Zovinger phēning, der ich von im genzeklich gewert bin un̄ in minen nuz bekeret sint ✳ un̄ han inn das vorgen̄ guͦt gevertigot fùr lidig eigen mit ✳ hus, mit hof, ✳ mit
mit akker, ✳ mit matten, ✳ mit holz, mit veld ✳ un̄ mit aller der zuͦ gehoͤrd, d so dar zuͦ gehort,
un̄ ich es gehebt han. ✳ un̄ tet dù vertigung ze Schinzenach for gericht in dem banne,
oͧch das guͦt gelegen ist, ✳ vor Hartman Wiener, der da an miner stat ze gerichte sas,
won ich da selber richter bin, ✳ un̄ gab da uf an des richters hand alle dù ansprach, ✳
vorderung un̄ rechtung, so ich oder min erben moͤchten han ✳ odˀ hie nach gewinnen ✳ an
das vorgen̄ guͦt mit deheinen sachen odˀ rechten. ✳ un̄ wart dem vorgēn Johansen das
guͦt von dem richter enphalhen ✳ un̄ geantwrt, das es beschen wer, das es kraft ✳ un̄
maht hetti, nu un̄ hie nach, als uf den eit da erteilet wart. ✳ ich, der vorgēn Johans
von Ostra, ✳ un̄ min erbern loben oͧch des vorgēn guͦtes reht wer ze sin an allen den
stetten, das sin, der egenant Johans Tufelbeis un̄ sin erben, bedurfen ✳ un̄ notdùrftig sint
ane alle geveͤrd. ✳ hie by waren un̄ sint gezug Hartman Wiener, ✳ Cuͤni Bachli, ✳ Johans Sinder,
Johans Smit, ✳ Johans Ruͦdolf, ✳ Uͤlrich Lendi, ✳ Cuͦni im Bach ✳ un̄ ander erber lùt genuͦg.
un̄ dar umb ze einem waren stêten urkùnd, so han ich, der vorgēn von Ostra, fùr mich un̄
erben min eigen insigel gehenket an disen brief, ✳ der wart gegeben ✳ un̄ beschach an der
nehsten mitwochen vor sant Valentins tag, do man zalt von gottes geburt drùzehen hundert jar, dar nach in dem sechzigosten jar. ✳
Konigsf. 297
Staatsarchiv
AARGAU
Schintznach x
ein hof hat Tùfelbessz
1360
stàt recht
K
O ✳ 10
dˀ vō Blùmenbgˀ un̄ Peter
Fridrichs jargezit ✳
diz gùt geleg₎ ze
Schintznach
1360
✳ x